تورکییه پرزیدنتی رجب طیب اردوغانین، آمریکا بیرلشمیش دؤولتلری پرزیدنتی دونالد ترامپ ایله گ۲۰ ذیروه‌سی چرچیوه‌سین‌ده ائتدیگی گؤروشمه‌ده تورکییه‌نین میلی گوونلیگینین طلبلرینی یئرینه یئتیرمه قرارلیلیغینی وورغولایاراق، ایستراتژیک اورتاقلیغا ضرر وئره‌بیله‌جک چابالارلا باغلی راحاتسیز‌لیقلارینی پایلاشدیغی بیلدیریلدی.
جمهورباشقانلیغی ایله تیشیم باشقانلیغیندان وئریلن آچیقلامادا، پرزیدنت اردوغانین، آمریکا بیرلشمیش دؤولتلری پرزیدنتی ترامپ ایله بو گون بیر گؤروشمه حیاتا گئچیردیگی خاطیرلادیلدی.
گؤروشمه‌ده ایکی‌لی ایلیشکیلر و سوریه‌ده‌کی سون حادثه‌لر باش‌دا اولماق اوزره بؤلگه‌سل قونولارین موذاکیره اولوندوغو بیلدیریلن آچیقلامادا، بونلار قید ائدیلدی:
"ایکی لیدئر طرفین‌دن داها اؤنجه تعیین اولونان ۷۵ میلیارد دلارلیق تیجارت هدفی یئنی‌دن تایید ائدیله‌رک، آتیلاجاق آددیملار دیرلندیریلمیش‌دیر.
سایین پرزیدنتیمیز، اؤلکه‌میزین اولوسال گوونلیگینین طلبلرینی یئرینه یئتیرمه قونوسونداکی قرارلیلیغینینی وورغولامیشلار، ایستراتژیک اورتاقلیغیمیزا ضرر وئره‌بیله‌جک چابالارلا باغلی راحاتسیز‌لیقلارینی پایلاشمیشلاردیر.
سایین ترامپ، اؤلکه‌میزین هاوا ساوونما سیستمی آلیمی قونوسوندا آمریکا بیرلشمیش دؤولتلری نزدینده‌کی گیریشیملرینین اسکی آمریکا بیرلشمیش دؤولتلری یؤنتیملری طرفین‌دن رد ائدیلدیگینی خاطیرلاداراق، قونونون ایکی‌لی ایلیشکیلره ضرر وئرمه‌یه‌جک شکیل‌ده حل ائدیلمه‌سینی آرزو ائتدیکلرینی وورغولامیشلار".
